Ամերիկյան վարչակազմի ներգաղթի քաղաքականությունն ազդում է կրթական ոլորտի վրա
ԱՄՆ-ում սովորելու նպատակ ունեցող միջազգային ուսանողների դիմումների հոսքը նվազել է՝ կապված այն մոտեցման հետ, որ ԱՄՆ-ն այլևս չի խրախուսում օտարերկրացիների այցելությունները: Սակայն ըստ կրթության մասնագետների՝ միջազգային ուսանողները դիտարկում են ԱՄՆ-ը որպես ուսում ստանալու լավագույն տարբերակ:
Կալիֆորնիայի համալսարանը կրճատում է նահանգից դուրս ուսանողների համար նախատեսված տեղերը կալիֆորնիաբնակ ուսանողներին ընդունելու համար: Հայտնի է, որ միջազգային ուսանողները մշտապես ավելի շատ են վճարում ուսման համար, ուստի չի բացառվում, որ կրճատման այս միտումը չտարածվի մնացած նահանգների պետական համալսարանների վրա: Սակայն միջազգային դիմորդներին շարունակում է մտահոգել նախագահ Թրամփի ներգաղթյալների վերաբերյալ քաղաքականությունը, հատկապես 6 մահմեդական երկրների քաղաքացիների մուտքի արգելքը: «Ուսանողների որոշ հատվածը գերադասել է գնալ Կանադա կամ Ավստրալիա, սակայն նրանց թիվը դեռ մեծ չէ»,- կարծում է Իքբալ Ահմեդը Հնդկաստանից Չնայած դրան՝ շատ ամերիկյան համալսարաններ շարունակում են ներգրավել միջազգային ուսանողների: «Մեր մաթեմատիկայի ամբիոնում, եթե չունենայինք ուսանողներ և դասախոսներ ասիական երկրներից, վստահ չեմ, որ կունենայինք ամբիոն»,- ասում է Կարին Լին Միսիսիպի համալսարանից: «Ամերիկայի գաղտնիքը հենց նրա ընդգրկունության և բազմազանության մեջ է: Սա է այս երկրի բնույթը»,- ասում Ալզային Ալհուսեյնը Մորգանի պետական համալսարանից: Մասնագետների կարծիքով պետական համալսարանները պետք է հոգան Ամերիկայի ուսանողների կարիքները, սակայն միջազգային ուսանողները փոխլրացնում են դրանց: Ընդամենը անհրաժեշտ է գտնել ոսկե միջինը: